Azim Ahmadxo‘jayev energetika vazirining birinchi o‘rinbosari etib tayinlandi

O‘zbekiston Prezidentining 2021-yil 31-avgustdagi PQ-5240-sonli qarori bilan Azim Ahmadxo‘jayev Isroilovich O‘zbekiston energetika vazirining birinchi o‘rinbosari etib tayinlandi.

Azim Ahmadxo‘jayev 1979-yilda Toshkent shahrida tug‘ilgan. U Toshkent davlat iqtisodiyot universiteti bitiruvchisi (2002-yil). 2016-yil mayidan 2017-yil martiga qadar “Asaka” banki boshqaruvi raisi bo‘lgan. Avvalroq 2011-yil mayidan O‘zbekiston tashqi iqtisodiy faoliyat Milliy banki boshqaruvi raisi o‘rinbosari, so‘ngra boshqaruv raisining birinchi o‘rinbosari lavozimlarida faoliyat ko‘rsatgan.
2018-yil fevralida AT va kommunikatsiyalarini rivojlantirish vaziri, avgustdan LBMAda raqamli iqtisodiyot va blokcheynni rivojlantirish masalalari bo‘yicha blok rahbari bo‘ldi.
Ushbu lavozimgacha u Jizzax viloyati hokimining o‘rinbosari – investitsiyalar va tashqi savdo boshqarmasi boshlig‘i lavozimida faoliyat yuritib kelayotgan edi.